ഗ്രീൻ വീക്ക്

ജൂൺ മാസത്തിന്റെ തുടക്കത്തിൽ ആഘോഷിക്കപ്പെടുന്ന ഒരു പുരാതന സ്ലാവിക് ഉത്സവമാണ് ഗ്രീൻ വീക്ക്.(Russian: Зелёные cвятки, Ukrainian: Зелені cвята, Polish: Zielone Świątki) മരിച്ചവരുടെ ആരാധനയുമായും  വസന്തകാല കാർഷിക ആചാരങ്ങളുമായും ഇതിന് അടുത്ത ബന്ധമുണ്ട്. കിഴക്കൻ യൂറോപ്യൻ ഗ്രാമങ്ങളിൽ, ഈസ്റ്ററിന് ശേഷമുള്ള ഏഴ് ആഴ്ചകൾ ചരിത്രപരമായി ഉത്സവത്തിന്റെ ഒരു സമയമാണ്. പെന്തെക്കൊസ്ത് വരെയുള്ള ഏഴാമത്തെ ആഴ്ചയിലാണ് ഗ്രീൻ വീക്ക് ആഘോഷിക്കുന്നത്.

ഗ്രീൻ വീക്കിനെ തുടർന്നാണ് റഷ്യയിൽ ട്രിനിറ്റി വീക്ക് (റഷ്യൻ: Троицкие святки),വരുന്നത്. ഇതിനെ ബ്രിട്ടനിൽ വിറ്റ്‌സന്റൈഡ് വീക്ക് എന്നും വിളിക്കുന്നു. മൂന്ന് ദിവസത്തിന് ശേഷം വരുന്ന ട്രിനിറ്റി ഞായറാഴ്ചയുടെ ആഘോഷങ്ങൾ സെമിക്കിന്റെ അവസാനം ആരംഭിക്കുന്നു.

 നിരീക്ഷണം 
ഗ്രീൻ വീക്കിനോടനുബന്ധിച്ച് വരുന്ന വ്യാഴാഴ്ചയെ സെമിക് എന്ന് വിളിക്കുകയും ഇതിൽ അശുദ്ധരായ മരിച്ചവരുടെ (അവരുടെ സമയത്തിന് മുമ്പ് മരിച്ചവർ) ശവസംസ്കാര സേവനങ്ങൾ ഉൾപ്പെടുത്തുകയും ചെയ്തു.

സെമിക്കിൽ, അശുദ്ധരായ മരിച്ചവരുടെ സംസ്കാര ചടങ്ങുകൾ നടക്കുന്നു.അവധിക്കാലത്ത് ബിർച്ച് മരങ്ങൾ വളരെ പ്രാധാന്യമർഹിക്കുന്നു. കാരണം അവ മരിച്ചവരുടെ ആത്മാക്കളുടെ ആതിഥേയരായി കണക്കാക്കപ്പെടുന്നു. ചില സമയങ്ങളിൽ ആളുകൾ ഒരു പ്രത്യേക ബിർച്ച് വൃക്ഷത്തെ അലങ്കരിച്ചുകൊണ്ടോ അതിനെ ചുറ്റിപ്പറ്റിയോ അതിനെ ബഹുമാനിക്കുന്നു. മറ്റ് സമയങ്ങളിൽ ആളുകൾ ബിർച്ച് ശാഖകൾ മുറിച്ച് വീട്ടിൽ തൂക്കിയിടുന്നു. വിത്തുകൾ മുളയ്‌ക്കുന്ന ശക്തിയുടെ പ്രതീകമായിട്ടാണ് ബിർച്ച് കാണപ്പെട്ടിരുന്നത്. വരുന്ന സീസണിലെ വിളകളിലേക്ക് അതിന്റെ ചൈതന്യം കൊണ്ടുവരുമെന്ന പ്രതീക്ഷയോടെ അതിനെ ബഹുമാനിക്കപ്പെട്ടിരിക്കാം.

സ്പ്രിംഗ് ടൈം, ഫെർട്ടിലിറ്റി ആചാരങ്ങൾ എന്നിവയും അവധിക്കാലത്ത് പ്രധാനമായിരുന്നു. പെൺകുട്ടികൾ വറുത്ത മുട്ടയും (പുനർജന്മത്തിന്റെ പ്രതീകം) ബിയറും ബിർച്ചുകളിൽ വഴിപാടുകളായി എത്തിക്കുകയും മരങ്ങൾക്ക് മാല നെയ്യുമ്പോൾ മെച്ചപ്പെട്ട വിളവെടുപ്പിനെക്കുറിച്ച് സംസാരിക്കുകയും ചെയ്തു.തിരഞ്ഞെടുത്ത ബിർച്ച് ട്രീയുടെ മുൻപിൽ പെൺകുട്ടികൾ സൗഹൃദ പ്രതിജ്ഞ ചൊല്ലുക എന്നതാണ് മറ്റൊരു പാരമ്പര്യം. വസന്തകാല ആരാധനയുമായി ബന്ധപ്പെട്ട ആചാരപരമായ  ലൈംഗികകർമ്മത്തിന്റെ ശേഷിപ്പാണിതെന്ന് ചിലർ വിശ്വസിക്കുന്നു.സാധാരണയായി, "മുളപ്പിച്ച വിളകൾക്ക് ആവശ്യമായ മഴ ലഭിക്കുന്നതിന്" വേണ്ടി മാസ്‌ലെനിറ്റ്‌സയിലെ കോസ്ട്രോമയെപ്പോലെ, ഉത്സവത്തിന്റെ അവസാനത്തിൽ തിരഞ്ഞെടുത്ത ബിർച്ച് മരം നശിപ്പിക്കപ്പെട്ടു. Joanna Hubbs. Mother Russia: The Feminine Myth in Russian Culture. Indiana University Press, 1998. . Page 73.
 റുസാൽക്കയുമായുള്ള ബന്ധം 
ഗ്രീൻ വീക്ക് പാരമ്പര്യത്തിലെ മറ്റൊരു പ്രധാന പ്രതിച്ഛായയായിരുന്നു റുസാൽക്കി പ്രകൃതി ആത്മാക്കൾ. ഈ ആത്മാക്കൾ മരണമടഞ്ഞ കുടുംബാംഗങ്ങളുമായി  ബന്ധപ്പെട്ടിരിക്കുന്നവരാണെന്നും അല്ലെങ്കിൽ അശുദ്ധരായ മരിച്ചവരായിരിക്കാമെന്നും ചിലർ വിശ്വസിക്കുന്നു.ഗ്രീൻ വീക്കിന്റെ ഭാഗമായി ചിലപ്പോൾ റുസാൽക്കയ്ക്കുവേണ്ടി ഒരു ബഹുമാനപ്പെട്ട ബിർച്ച് ട്രീക്ക് പേര് നൽകപ്പെടും.ഗ്രീൻ വീക്കിലെ ചില ആചാരങ്ങൾ (മുട്ടയും മാലയും അർപ്പിക്കുന്നത് പോലെ) റുസാൽക്കിയെ പ്രസാദിപ്പിക്കുമെന്ന് കരുതുന്നു. ഈ സീസണിൽ ഗ്രാമത്തിലെ കാർഷിക മേഖലകളിൽ നിന്ന് റുസാൽക്കി മാറിനിൽക്കുകയും അതിനാൽ അവർക്ക് ദോഷം വരുത്താതിരിക്കുകയും ചെയ്യുമെന്നും കരുതുന്നു. റുസാൽക്കിയും ജലവും ഫലഭൂയിഷ്ഠതയുമായി ബന്ധപ്പെട്ടിരിക്കുന്നു. അതിനാൽ ഗ്രീൻ വീക്കിൽ ഈർപ്പവും ഊർജ്ജസ്വലതയും വയലിലേക്ക് കൊണ്ടുവരാൻ ശ്രമിക്കുന്നു.ഗ്രീൻ വീക്കിൽ, റുസാൽക്കി കൂടുതൽ സജീവമാണെന്ന് വിശ്വസിക്കപ്പെട്ടു. ഇത് ഗ്രാമീണർക്ക് വലിയ ഭീഷണിയായി.ഗ്രീൻ വീക്കിൽ ഗ്രാമവാസികൾ സ്വീകരിച്ച ഒരു മുൻകരുതൽ നീന്തൽ ഒഴിവാക്കുകയായിരുന്നു. കാരണം റുസാൽക്കി വെള്ളത്തിൽ വസിക്കുമെന്നും വഴിയാത്രക്കാരെ മുക്കിക്കൊല്ലുമെന്നും അവർ കരുതിയിരിക്കാം.

 അവലംബം

 പുറംകണ്ണികൾ 

 Holy Trinity Day or Svyata Triytsya and Green Holidays in Ukraine 

വർഗ്ഗം:കിഴക്കൻ സ്ലാവുകളുടെ നാടോടി കലണ്ടർ
വർഗ്ഗം:റഷ്യൻ നാടോടിക്കഥകൾ
വർഗ്ഗം:ഉക്രേനിയൻ പാരമ്പര്യങ്ങൾ